

**Қазақстан Республикасының 2015 жылға дейiнгi аумақтық даму стратегиясын iске асыру жөнiндегi 2006-2008 жылдарға арналған (дайындық кезеңi) iс-шаралар жоспарын бекiту туралы**

Қазақстан Республикасы Үкіметінің 2006 жылғы 29 қыркүйектегі N 942 Қаулысы

      "Қазақстан Республикасының 2015 жылға дейiнгi аумақтық даму стратегиясы туралы" Қазақстан Республикасы Президентiнiң 2006 жылғы 28 тамыздағы N 167 Жарлығын iске асыру мақсатында Қазақстан Республикасының Үкiметi  **ҚАУЛЫ ЕТЕДI:**

      1. Қоса берiлiп отырған Қазақстан Республикасының 2015 жылға дейiнгi аумақтық даму стратегиясын iске асыру жөнiндегi 2006-2008 жылдарға арналған (дайындық кезеңi) iс-шаралар жоспары (бұдан әрi - Жоспар) бекiтiлсiн.

      2. Қазақстан Республикасы Экономика және бюджеттiк жоспарлау министрлiгi заңнамада белгiленген тәртiппен Жоспардың орындалуын үйлестiрудi қамтамасыз етсiн.

      3. Орталық және жергiлiктi атқарушы органдар, өзге де мемлекеттiк органдар Жоспарда көзделген iс-шаралардың iске асырылуын қамтамасыз етсiн және жыл сайын 15 қаңтарға және 15 шiлдеге Қазақстан Республикасы Экономика және бюджеттiк жоспарлау министрлiгiне оның орындалу барысы туралы ақпарат ұсынсын.

      4. Қазақстан Республикасы Экономика және бюджеттiк жоспарлау министрлiгi жыл сайын 25 қаңтарға және 25 шiлдеге Қазақстан Республикасының Үкiметiне Жоспардың орындалу барысы туралы ақпарат ұсынсын.

      5. Осы қаулының орындалуын бақылау Қазақстан Республикасы Премьер-Министрiнiң орынбасары - Экономика және бюджеттiк жоспарлау министрi К.Қ. Мәсiмовке жүктелсін.

      6. Осы қаулы қол қойылған күнінен бастап қолданысқа енгiзiледi.

*Қазақстан Республикасының*   
*Премьер-Министрі*

Қазақстан Республикасы Үкіметінің   
2006 жылғы 29 қыркүйектегі      
N 942 қаулысымен          
бекітілген

**Қазақстан Республикасының 2015 жылға дейінгі аумақтық даму**   
**стратегиясын іске асыру жөніндегі 2006-2008 жылдарға**   
**арналған (дайындық кезеңі) іс-шаралар жоспары**

|  |  |  |  |  |  |  |
| --- | --- | --- | --- | --- | --- | --- |
| **Р/с N** | **Іс-шара** | **Аяқтау нысаны** | **Орындауға (іске асыруға) жауапты** | **Орындау (іске асыру) мерзімі** | **Болжанатын шығыстар (млн. теңге)** | **Қаржыландыру көздері** |

|  |  |  |  |  |  |  |
| --- | --- | --- | --- | --- | --- | --- |
| **1** | **2** | **3** | **4** | **5** | **6** | **7** |
| **1. Елді және таратып орналастыру жүйесін тиімді аумақтық ұйымдастыруды қалыптастыру** |
| 1 | Алматы қаласы және Алматы облысын экономикалық ұстанымдандырудың 2015 жылға дейінгі ұзақ мерзімді тұжырымдамасын әзірлеу | Қазақстан Республикасының Үкіметі қаулысының жобасы | ЭБЖМ (жинақтау), Алматы қаласының және Алматы облысының әкімдері | 2007 жылғы 4-тоқсан | Талап етілмейді |  |
| 2 | Өңірлік және ұлттық еңбек бөлінісінде ұстанымдану перспективаларын айқындай отырып, тірек қалалардың даму стратегияларын (бәсекелі стратегиялар) әзірлеу | Қазақстан Республикасының Үкіметіне ақпарат | ЭБЖМ (жинақтау), облыс әкімдері | 2008 жылғы 25 қаңтар | Талап етілмейді |  |
| 3 | Қазақстан Республикасының аумақтық дамуы мен халқының таратып орналасуының болжамды схемасын және өңірлердің аумақтық дамуы мен халқының таратып орналасуының перспективалық схемаларын әзірлеу жөнінде әдістемелік тәсілдер (әдістеме) әзірлеу | Өңірлік саясат мәселелері жөніндегі ведомствоаралық комиссияның шешімі | ЭБЖМ, мүдделі мемлекеттік органдар | 2006 жылғы 4-тоқсан | 2006 жылы -17,0 | Республикалық бюджет |

|  |  |  |  |  |  |  |
| --- | --- | --- | --- | --- | --- | --- |
| 4 | Облыс аумағында қала құрылысын дамытудың кешенді схемаларын әзірлеу | Мәслихаттың шешімі | Облыс әкімдері, ИСМ | 2008 жылғы 2-тоқсан | Талап етілмейді |  |
| 5 | Халықты таратып орналастыру және өндірістік күштерді орналастыру жүйесін қоса алғанда, оның негізгі ережелерін көрсете отырып, Қазақстан Республикасының аумағын ұйымдастырудың бас схемасын әзірлеу | Қазақстан Республикасының Үкіметі қаулысының жобасы | ЭБЖМ, мүдделі мемлекеттік органдар | 2008 жылғы 4-тоқсан | Талап етілмейді |  |
| **2. Аумақтарды экономикалық ұйымдастыру** |
| 6 | Ел өңірлерінің аумақтық дамуы мен халқының таратып орналасуының перспективалық схемаларын әзірлей отырып, тиісті табиғи ресурстарды (жер, су, минералдық-шикізат, рекреациялық) пайдалану және сақтау жөніндегі тұжырымдамалардың, бағдарламалардың, іс-шаралардың кешенді өзара байланысын қамтамасыз ету | Қазақстан Республикасының Үкіметіне ақпарат | ЭБЖМ (жинақтау), облыстардың, Астана және Алматы қалаларының әкімдері, АШМ, ЭМРМ, Қоршағанортамині, ЖРБА | 2008 жылғы 25 шілде | Талап етілмейді |  |
| 7 | Өңірлер мен тірек қалаларды дамыту стратегияларын (бәсекелі стратегияларын) әзірлеу жөнінде әдістемелік тәсілдер (әдістеме) әзірлеу | Өңірлік саясат мәселелері жөніндегі ведомствоаралық комиссияның шешімі | ЭБЖМ | 2006 жылғы 4-тоқсан | 2006 жыл - 4,0 | Республикалық бюджет |
| 8 | Ел өңірлері мен ірі қалаларының ұлттық, өңірлік және әлемдік экономикалық жүйеде ұстанымдануының (мамандануының) бағыттарын айқындау үшін маркетингтік зерттеулер жүргізу | Қазақстан Республикасының Үкіметіне ақпарат | ЭБЖМ (жинақтау), облыстардың, Астана және Алматы қалаларының әкімдері | 2007 жылғы 25 қаңтар | Жергілікті бюджеттерде көзделген сома шегінде | Жергілікті бюджеттер |

|  |  |  |  |  |  |  |
| --- | --- | --- | --- | --- | --- | --- |
| 9 | Облыстардың 2015 жылға дейінгі даму стратегияларын (бәсекелі стратегияларын) әзірлеу | Қазақстан Республикасының Үкіметіне ақпарат | ЭБЖМ (жинақтау), облыс әкімдері | 2007 жылғы 25 шілде | Талап етілмейді |  |
| 10 | Облыстардың, Астана және Алматы қалаларының әкімдері жанынан бәсекеге қабілеттілік кеңестерін құру | ЭБЖМ-ге ақпарат | Облыстардың, Астана және Алматы қалаларының әкімдері, ИСМ | 2007 жылғы 4-тоқсан | Талап етілмейді |  |
| 11 | Әлеуметтік-кәсіпкерлік корпорациясы»акционерлік коғамдарын құру және олардың жұмыс істеуін қамтамасыз ету | ЭБЖМ-ге ақпарат | ИСМ | 2008 жылғы 15 қаңтар | 2007 жылы - 14000,0 | Республикалық бюджет |
| 12 | Қорғас халықаралық шекара маңы ынтымақтастық орталығы» акционерлік қоғамының жұмыс істеуін камтамасыз ету | ЭБЖМ-ге ақпарат | ИСМ | 2008 жылғы 15 қаңтар | 2006 жылы -1100,0 2007 жылы -1627,0 | Республикалық бюджет |
| 13 | Ауылдық жерлерде білім беру ұйымдары желісінің, соның ішінде мектепке дейінгі, тиесілілік нормативтерін қайта қарау, қалалар мен кенттердегі білім беру объектілері, соның ішінде мектепке дейінгі, сондай-ақ республикалық және өңірлік маңызы бар мамандандырылған мекемелер желісінің тиесілілік нормативін еңгізе отырып, оны кеңейту бөлігінде білім беру ұйымдары желісінің кепілдік берілген мемлекеттік нормативіне өзгерістер мен толықтырулар енгізу | Қазакстан Республикасының Үкіметі каулысының жобасы | БҒМ | 2007 жылғы 3-тоқсан | Талап етілмейді |  |
| 14 | Алғашкы медициналық-санитарлық, консультативтік-диагностикалық және стационарлық көмек көрсететін денсаулық сақтау ұйымдары желісінің мемлекеттік нормативіне өзгерістер мен толықтырулар енгізу | Қазақстан Республикасының Үкіметі каулысының жобасы | ДСМ | 2007 жылғы 3-тоқсан | Талап етілмейді |  |

|  |  |  |  |  |  |  |
| --- | --- | --- | --- | --- | --- | --- |
| 15 | Медициналық-әлеуметтік мекемелер желісінің мемлекет кепілдік берген нормативін әзірлеу жөнінде ұсыныстар енгізу | Қазақстан Республикасының Үкіметіне ұсыныс | Еңбекмині | 2007 жылғы 3-тоқсан | Талап етілмейді |  |
| 16 | Білім беру, денсаулық сақтау, халықты әлеуметтік қорғау объектілеріне кажеттілікті айқындаудың және басым инвестициялық жобалардың тізбесін қалыптастырудың әдістемесін әзірлеу | Өңірлік саясат мәселелері жөніндегі ведомствоаралық комиссияның шешімі | ЭБЖМ, БҒМ, ДСМ, Еңбекмині | 2007 жылғы 4-тоқсан | Талап етілмейді |  |
| 17 | Қазақстан Республикасында арнайы экономикалық аймақтар құру тұжырымдамасын әзірлеу | Қазақстан Республикасының Үкіметі қаулысының жобасы | ИСМ | 2008 жылғы 4-тоқсан | Талап етілмейді |  |
| **3. Аумақтардың экологиялық жағдайын жақсарту** |
| 18 | Өнеркәсіптік және тұрмыстық қалдықтарды басқаруды жетілдіру жөнінде шаралар әзірлеу | ЭБЖМ-ге ақпарат | Қоршағанортамині (жинақтау), облыстардың, Астана және Алматы қалаларының әкімдері | 2008 жылғы 15 қаңтар | Талап етілмейді |  |
| 19 | Халықаралық практикаға сәйкес қоршаған ортаны ластағаны үшін төлемдер жүйесін өзгерту жөнінде ұсыныстар енгізу | Қазақстан Республикасының Үкіметіне ұсыныс | Қоршағанортамині | 2008 жылғы 1-тоқсан | Талап етілмейді |  |
| **4. Аумақтық дамуды институционалдық қамтамасыз ету** |
| 20 | Экономикалық макроөңірлер деңгейінде өңірлік құрылымдар қалыптастыра отырып, Қазақстан Республикасы Үкіметінің құрамында аумақтық даму жөнінде уәкілетті орган құру (айқындау) туралы ұсыныс енгізу | Қазақстан Республикасының Үкіметіне ұсыныс | ЭБЖМ | 2007 жылғы 1-тоқсан | Талап етілмейді |  |

|  |  |  |  |  |  |  |
| --- | --- | --- | --- | --- | --- | --- |
| 21 | Қазақстан Республикасының 2015 жылға дейінгі аумақтық даму стратегиясына сәйкес түзетуді талап ететін мемлекеттік және салалық бағдарламалар тізбесін дайындау | Қазақстан Республикасының Үкіметіне ақпарат | ЭБЖМ | 2007 жылғы 25 қаңтар | Талап етілмейді |  |
| 22 | "Озық қарқынмен"»өсу аймақтарын қалыптастыру жөніндегі өңірлік бастамаларды селективтік қолдау мәселелерін Дүниежүзілік банкпен бірлесіп пысықтау | Қазақстан Республикасының Үкіметіне ақпарат | ЭБЖМ | 2007 жылғы 25 шілде | Талап етілмейді |  |
| 23 | Жаңа редакцияда жалпы сипаттағы трансферттерді есептеу әдістемесін әзірлеу | Қазақстан Республикасының Үкіметі қаулысының жобасы | ЭБЖМ | 2007 жылғы 2-тоқсан | Талап етілмейді |  |
| 24 | 2008-2010 жылдарға арналған республикалық және облыстық бюджеттер, республикалық маңызы бар қала және астана бюджеттері арасындағы жалпы сипаттағы ресми трансферттердің көлемі туралы Қазақстан Республикасы Заңының жобасын әзірлеу | Қазақстан Республикасы Заңының жобасы | ЭБЖМ | 2007 жылғы 3-тоқсан | Талап етілмейді |  |
| 25 | Елдің шекаралас аумақтарындағы бұрын таратылған жекелеген ауылдық аудандарды қайта қалпына келтіру туралы ұсыныстар әзірлеу | Қазақстан Республикасының Үкіметіне ұсыныс | ЭБЖМ (жинақтау), АШМ | 2008 жылғы 4-тоқсан | Талап етілмейді |  |
| 26 | Мәртебесі бойынша заңнамада белгіленген өлшемдерге сәйкес келмейтін облыстық және аудандық мәні бар қалаларды, кенттерді басқа елді мекендер етіп қайта құру жөнінде не өлшемдердің өзгеруі бойынша тиісті заңнамаға өзгерістер енгізу туралы ұсыныстар әзірлеу | Қазақстан Республикасының Үкіметіне ұсыныс | ЭБЖМ (жинақтау), АШМ | 2008 жылғы 1-тоқсан | Талап етілмейді |  |
| 27 | Бұрын құрамына ауылдық  округтер, кенттер мен ауылдар кірген қалалардың шекараларын ретке келтіру жөнінде ұсыныстар әзірлеу | Қазақстан Республикасының Үкіметіне ұсыныс | ЭБЖМ (жинақтау), АШМ | 2008 жылғы 3-тоқсан | Талап етілмейді |  |

   Ескертпе. Аббревиатуралардың толық жазылуы:

Қоршағанортамині - Қазақстан Республикасы Қоршаған ортаны қорғау министрлігі   
АШМ - Қазақстан Республикасы Ауыл шаруашылығы министрлігі   
ЭБЖМ - Қазақстан Республикасы Экономика және бюджеттік жоспарлау министрлігі   
Еңбекмині - Қазақстан Республикасы Еңбек және халықты әлеуметтік қорғау министрлігі   
БҒМ - Қазақстан Республикасы Білім және ғылым министрлігі   
ДСМ - Қазақстан Республикасы Денсаулық сақтау министрлігі   
ИСМ - Қазақстан Республикасы Индустрия және сауда министрлігі   
ЭМРМ - Қазақстан Республикасы Энергетика және минералдық ресурстар министрлігі   
ЖРА - Қазақстан Республикасы Жер ресурстарын басқару агенттігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК